**A Hankook Tire bejelentette a 2019 harmadik negyedévére vonatkozó pénzügyi eredményeit**

**A Hankook abroncsgyártó vállalat 2019 harmadik negyedévére 1,38 milliárd euró (1,83 billió dél-koreai won) árbevételt és 135,6 millió euró (180,1 milliárd dél koreai won) üzemi eredményt jelentett be. A 17 colosnál nagyobb abroncsok a teljes eladások 55%-át adták, ami 3%-os növekedést jelent a tavalyi év ugyanezen időszakához képest. A folyamatos növekedés mellett a vállalat tovább bővítette nagy átmérőjű abroncsainak kínálatát, valamint a Porsche Cayenne, az Audi Q8 és a Ford Explorer elős szerelési beszállítója lett.**

***Szöul, Dél-Korea / Neu-Isenburg, Németország, 2019. november 6.* –** A prémium abroncsgyártó Hankook nyilvánosságra hozta a 2019 harmadik negyedévére vonatkozó pénzügyi eredményeit. A vállalat mintegy. 1,38 milliárd euró (1,8332 billió dél-koreai won) konszolidált globális árbevételt és. 135,6 millió euró (180 milliárd dél koreai won) üzemi eredményt ért el.

A világszintű csúcstechnológiának és a prémium termékminőségnek köszönhetően a nagy átmérőjű (17 colosnál nagyobb) abroncsok a teljes személygépkocsi-abroncsok értékesítés 55%-át tette ki, ami 3%-os növekedést jelent a tavalyi év ugyanezen időszakához képest. A nagy átmérőjű gumiabroncsok értékesítési mutatói felfelé ívelnek a legnagyobb piacokon (pl. Koreában, Európában, Észak-Amerikában és Kínában), ami még inkább megerősíti a Hankook prémium márka imidzsét.

Tekintettel az SUV-piac folyamatos növekedésére az abroncsgyártó bővítette nagy átmérőjű abroncsainak kínálatát, beleértve az első szerelésű gumiabroncsok portfólióját, mint a sportautógyártó Porsche harmadik generációs Cayenne SUV-jének, az Audi legnépszerűbb SUV márkájának, az új Audi Q8-nak és Amerika legkeresettebbjének, az új, 2020-as Ford Explorernek szállított abroncsok.

Másfelől azonban a globális gazdasági visszaesés miatt megrendült a vásárlói bizalom, a csökkenő mértékű kereslet miatt kiéleződött a verseny az abroncspiacon. Ez a nagyobb piacokon hatással van mind az eredeti alkatrészként szállított, mind az utánpótlási abroncsok iránti keresletre is.

A Hankook a továbbiakban is azt tűzi ki célul, hogy megerősítse a cégről mint prémium márkáról alkotott képet. Ennek érdekében az abroncsgyártó továbbra is fejleszti prémium termékeinek versenyképességét, különösen a magas növekedési potenciállal rendelkező szegmensekben. A Hankook ezek mellett szeretné bővíteni első szerelési portfólióját is, amivel megbízható növekedési struktúrát és optimalizált terjesztési stratégiát alakíthat ki minden régióban.

**Konszolidált pénzügyi eredmények – 2019. 3. Negyedév**

|  |  |  |  |
| --- | --- | --- | --- |
| **(Egység: milliárd KRW)** | **2018. üzl. év 3. n.év** | **2019. üzl. év 2. n.év** | **2019. üzl. év 3. n.év** |
| **Árbevétel** | **1 755,3** | **1 740,5** | **1 833,2** |
| **Üzemi eredmény** | **187,5** | **105,7** | **180,0** |

|  |  |  |  |
| --- | --- | --- | --- |
| **(Egység: millió USD)** | **2018. üzl. év 3. n.év** | **2019. üzl. év 2. n.év** | **2019. üzl. év 3. n.év** |
| **Árbevétel** |  **1 565,0** |  **1 492,8** |  **1 536,3**  |
| **Üzemi eredmény** |  **167,2**  |  **90,7**  |  **150,8** |

|  |  |  |  |
| --- | --- | --- | --- |
| **(Egység: millió EUR)** | **2018. üzl. év 3. n.év** | **2019. üzl. év 2. n.év** | **2019. üzl. év 3. n.év** |
| **Árbevétel** |  **1 345,8** |  **1 328,7** |  **1 380,6** |
| **Üzemi eredmény** |  **143,8** |  **80,7**  |  **135,6** |

***\*Átváltási árfolyamok:***

|  |  |  |  |
| --- | --- | --- | --- |
|  | **2018. üzl. év 3. n.év** | **2019. üzl. év 2. n.év** | **2019. üzl. év 3. n.év** |
| **USD / KRW** |  **1 121,59**  |  **1 165,91** |  **1 193,24**  |
| **EUR / KRW** |  **1 304,25** |  **1 309,91**  |  **1 327,86** |

###

**A Hankook Tire vállalatról**

A Hankook Tire világszerte innovatív, díjnyertes, kiváló minőségű radiál abroncsokat gyárt személygépkocsik, terepjárók, SUV-ok, könnyű tehergépkocsik, teherautók és buszok, valamint a motorsport számára (mind a pályás versenyeken, mind pedig ralin résztvevő csapatoknak).

A Hankook Tire több mint 180 országba szállítja termékeit, és világszinten hozzávetőlegesen 21.000 alkalmazottat foglalkoztat. A világ számos vezető autógyártója első gyári felszerelésként is a Hankook Tire abroncsait választja.

A vállalat mindent megtesz azért, hogy a legmagasabb szinten elégítse ki a vásárlói igényeket a termékek minősége, a technológiai kiválóság és a vezetési élmény területén, Ennek érdekében a Hankook folyamatosan befektet öt kutatás-fejlesztési központjába és nyolc gyártási egységébe. A Hannoveri Technológiai Központban az európai piac igényeire szabva fejlesztik az abroncsokat, különös tekintettel az európai prémium autógyártók első szerelésű abroncsaira.

A Hankook Tire európai központja Neu-Isenburgban található, Frankfurt am Main közelében. A vállalatnak Németországban, Nagy-Britanniában, Franciaországban, Olaszországban, Spanyolországban, Hollandiában, Magyarországon, Csehországban, Oroszországban, Törökországban, Svédországban, Ukrajnában és Lengyelországban vannak képviseletei. A további európai országokban a cég termékeit regionális nagykereskedők terítik. A vállalat globális bevételének kb. 30 százalékát az európai piacokon és a FÁK országaiban realizált értékesítések adják.

A Hankook Magyarországot választotta európai gyárának helyszínéül. A 885 millió eurós befektetésből a Dunaújváros melletti Rácalmáson a világ egyik legkorszerűbb abroncsgyára épült. A gyár 2007 júniusában kezdte meg működését és azóta is folyamatosan fejlődik, bővül. A cég jelenleg mintegy 3000 alkalmazottat foglalkoztat, és személygépkocsik, SUV-ok és könnyű tehergépkocsik számára gyárt gumiabroncsokat. A harmadik beruházási ütem 2015 tavaszán fejeződött be, ezzel a magyar gyár éves gyártókapacitása 19 millióra nőtt. A rácalmási gyárban készült termékek az európai piacot szolgálják ki, és megfelelnek a vezető autógyártók előírásainak és igényeinek is. A Hankook Tire Magyarország Kft. rendelkezik az ISO 9001:2008., ISO/TSO 16949:2009. minőségi és az ISO 14001:2014. környezetvédelmi tanúsítvánnyal. A Hankook Tire 2016 óta szerepel a világszinten elismert Dow Jones Fenntarthatósági Indexben (DJSI World).

További információ: [http://www.hankooktire-mediacenter.com](http://www.hankooktire-mediacenter.com/) és [www.hankooktire.com](http://www.hankooktire.com/hu)/hu

Kapcsolat:

|  |
| --- |
| **Hankook Tire Magyarország Kft. |** Kommunikációs Osztály **|** 2459 Rácalmás, Hankook tér 1. |
| **Roy Katalin**kommunikációs vezetőroykatalin@hankooktire.com | **Serfőző Zsóka**kommunikációs szakértőTel.: +36 25 556 091zsoka.serfozo@hankooktire.com | **Boda Bence**kommunikációs asszisztensTel.: +36 25 556 096bence.boda@hankooktire.com |